Miss World 1997

Ang **Miss World 1997**, ang ika-47 edisyon ng Miss World *pageant*, na ginanap sa Plantation Club Seychelles sa Baie Lazare, Seykelas noong 22 Nobyembre 1997. 

Pagkatapos ng kompetisyon, kinoronahan ni Irene Skliva ng Gresya si Diana Hayden ng Indiya bilang Miss World 1997. Ito ang ikatlong beses na nanalo ang Indiya bilang Miss World. Nagtapos bilang first runner-up si Lauralee Martinovich ng Nuweba Selandiya, habang nagtapos bilang second runner-up si Jessica Motaung ng Timog Aprika. 

Mga kandidata mula sa walumpu't-anim na bansa at teritoryo ang lumahok sa kompetisyong ito. Pinangunahan nina Richard Steinmetz at Khanyi Dhlomo ang kompetisyon.

## Kasaysayan 
thumb|250x250px|Baie Lazare, Mahé, ang lokasyon ng Miss World 1997

### Lokasyon at petsa 
Noong 24 Marso 1997, opisyal na inimbitahan ni Eric Morley ang kapuluan ng Seykelas upang pagdausan ng Miss World 1997, at sa susunod na tatlong taon. Ito ay matapos na maging parte ng kompetisyon noong 1996 ang kapuluan ng Seykelas.

Nakipagsundo ang *IDEAS*, isang dibisyon ng Ministry of Finance and Communications ng Seykelas sa kontrata upang idaos ang Miss World. Pinagsama-sama ng *IDEAS* ang isang grupo ng mga mamumuhunan, kabilang ang isang pangunahing bangko sa pamumuhunan sa Estados Unidos na dalubhasa sa pagpopondo sa industriya ng libangan, upang bigyan ng subsidyo ang lahat ng gastos para sa paligsahan. Sinabi ni Kumar De, direktor ng IDEAS, na inaalok ng pamahalaan ng Seykelas ang bansa bilang pagdarausan ng kaganapan, ngunit hindi ito gagastos ng pampublikong pera para dito.

Noong 2 Oktubre, sa isang maikling tatlong araw na paglalakbay papuntang Seykelas, inaprubahan na ni Eric Morley ang mga paghahanda para sa kaganapan na magaganap sa Plantation Club Hotel & Casino sa Valmer Beach, Baie Lazare. Dumating ang mga kandidata sa bansa noong 2 Nobyembre, at ang pinal na komeptisyon ay ginanap noong 22 Nobyembre.

### Pagpili ng mga kalahok 
Ang mga kalahok mula sa walumpu't-anim na bansa at teritoryo ay napili upang lumahok sa kompetisyon. Dalawang kandidata ang nailuklok matapos ang pag-urong ng orihinal na kalahok.

##### Mga pagpalit 
Dapat sanang lalahok si Miss Canada International 1997 Emily Ryan sa edisyong ito, ngunit pinili nitong hindi sumali sa Miss World. Dahil dito, pinalitan siya ng kanyang *first runner-up* na si Keri-Lynn Power. Kalaunan ay tinanggalan ng titulo bilang Miss Canada International si Ryan noong Enero 1998 dahil sa hindi paggawa nito ng kanyang mga obligasyon. Dapat sanang lalahok si Miss South Africa 1997 Kerishnie Naicker sa edisyong ito, ngunit napagdesisyunan ng Miss South Africa organization na ipadala na lamang si Naicker sa Miss Universe matapos nila makuha ang prangkisa nito, at ipadala na lamang ang kanilang *first runner-up* na si Jessica Motaung sa Miss World.

#### Mga unang pagsali, pagbalik at pag-urong 
Lumahok sa unang pagkakataon ang mga bansang Kabo Berde at Nepal. Bumalik sa edisyong ito ang mga bansang Ehipto na huling sumali noong 1990; Honduras, Malta, at Namibya na huling sumali noong 1993; at Bahamas at Kapuluang Kayman na huling sumali noong 1995.

Hindi sumali si Jeameane Colastica ng Curaçao dahil sa kakulangan sa oras para sa preparasyon. Lumahok si Colastica sa sumunod na edisyon. Hindi sumali si Harpa Lind Hardardottir ng Lupangyelo dahil sa problema sa pananalapi. Hindi sumali si Adrijana Acevska ng Masedonya dahil sa personal na dahilan. Hindi sumali si Adanma Evoh ng Niherya dahil sa dahilang pampolitikal. Hindi sumali si Hinano Teanotoga ng Tahiti matapos mapagdesisyunan na lalahok na lamang siya sa Miss France. Hindi sumali ang mga bansang Bangglades, Bonaire, Grenada, Guam, Kenya, at Rumanya matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

## Mga resulta 
thumb|250x250px|Mga bansa at teritoryong sumali sa Miss World 1997 at ang kanilang mga pagkakalagay.

### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Ilang pagbabago ang ipinatupad sa edisyong ito, sampung *semi-finalist* ang napili sa pamamagitan ng mga paunang aktibidad at mga *personal interview*. Lumahok lamang sa *evening gown competition* ang sampung mga *semi-finalist*, at tinanggal ang *beach wear competition.* Pagkatapos nito ay pinili ang limang pinalista base sa kanilang *evening gown* at maikling talumpati. Hindi sumabak ang limang pinalista na sumabak sa *final interview* at kalaunan ay inanunsyo ang dalawang *runner-up* at ang bagong Miss World.

### Komite sa pagpili 
* Gian-Paolo Barbieri – Italyanong *fashion photographer* para sa Dior, Ferré, at Yves Saint Laurent
* Yves de Bohan – *International Marketing President* ng Champagne Laurent-Perrier
* Lou Gossett Jr. – Amerikanong aktor
* James Mancham – Dating Pangulo ng Seykelas

## Mga tala 

## Mga sanggunian 

## Panlabas na kawing 
* 

Kategorya:Miss World
Kategorya:1997
Kategorya:Patimpalak ng kagandahan